DCORP แจงยังไม่จ่ายค่าหุ้นร่วมทุน “หยิงลี่” -โครงการฟิลิปปินส์ล่าช้า 2 เดือน
DCORP แจงยังไม่จ่ายค่าหุ้นร่วมทุน "หยิงลี่" -โครงการฟิลิปปินส์ล่าช้า 2 เดือน
21 ต.ค. 2559

นายอนิศ โอสถานุเคราะห์ ประธานเจ้าหน้าที่บริหาร บริษัท ดีมีเตอร์ คอร์ปอเรชั่น จำกัด (มหาชน) หรือ DCORP เปิดเผยว่า บริษทขอชี้แจงข้อมูลตามที่ได้ปรากฎข่าวในหน้าหนังสือพิมพ์ข่าวหุ้นธุรกิจ วันนี้(21ต.ค.) ในเรื่องความคืบหน้าในการลงทุนกับ HAINAN YINGLI NEW ENERGY RESOURCES CO.,LTD(YINGLI) และความคืบหน้าในการลงทุนในประเทศฟิลิปปินส์นั้น
บริษัทขอชี้แจงว่าข้อมูลดังกล่าวมีความคลาดเคลื่อนจากข้อเท็จจริง ปัจจุบันบริษัทย่อยยังไม่ได้ชำระราคาค่าซื้อขายและรับโอนหุ้นในบริษัทร่วมทุนแต่อย่างใด ทั้งนี้เนื่องจากบริษัทยังอยู่ในระหว่างดำเนินการตรวจสอบสถานะของผู้ร่วมทุนทั้งทางด้านการเงินและคุณภาพของสินค้าที่จะร่วมผลิต ซึ่งคาดว่าจะแล้วเสร็จภายในเดือนมกราคม 2560
สำหรับโครงการลงทุนในประเทศฟิลิปปินส์นั้น บริษัทฯขอชี้แจงว่า ปัจจุบันฯอยู่ในระหว่างดำเนินการพิจาณารายละเอียดต่างๆ ของโครงการ โดยเปลี่ยนแปลงกำหนดการแล้วเสร็จจากเดิมภายในเดือนตุลาคม 2559 ที่ได้แจ้งต่อตลาดหลักทรัพย์เมื่อวันที่ 8 สิงหาคม 2559 เป็นภายเดือนธันวาคม 2559 ทั้งนี้หากมีความคืบหน้าเกี่ยวกับการลงทุนดังกล่าวข้างต้น บริษัทฯจะแจ้งให้ทราบต่อไป